РЕПУБЛИКА СРБИЈА

ОПШТИНА ЋУПРИЈА

ОПШТИНСКА УПРАВА

Комисија за јавну набавку

мале вредности добра – Бензин БМБ 95 октана

Брoj: 404-4-1/2020-04

Дана: 12.02.2020.године.

**ПРЕДМЕТ:** додатне информације/појашњења у вези Конкурсне документације за јавну набавку мале вредности добра – Бензин БМБ 95 октана

Потенцијални понуђач је дана 10.02.2020. године путем e- maila на адреси наручиоца nabavke@cuprija.rs поставио питање у вези јавне набавке мале вредности добра гориво - Бензин БМБ 95 октана.

**Питања:**

У вашој У вашој конкурсној документацији смо наишли на неке спорне услове за учествовање.

 На страни 37 Модела уговора Члан 2 у делу везаном за промену цена наводите:

У случају промене цене на основу одлуке надлежног органа Продавца, Продавац је у обавези да у року од три дана од доношења исте достави Купцу доказе о промени цене (ценовник који је важио на дан подношења понуде и нови званични ценовник изабраног понуђача), из кога се јасно може видети кориговање цене.

За промену цене је потребна писмена сагласност Купца.

Да ли је могућа измена става који се односи на цене, тако да гласи :

У случају промене цене на основу одлуке надлежног органа Продавца, Продавац је у обавези да у року од три дана од доношења исте достави Купцу доказе о промени цене (ценовник који је важио на дан подношења понуде и нови званични ценовник изабраног понуђача), из кога се јасно може видети кориговање цене.

Образложење:

Цену нафтних деривата утврђује Продавац, на основу кретања на тржишту нафтних деривата и важе на дан испоруке , на основу чл. 88. Закона о енергетици (Сл. гласник РС, бр. 145/2014), где се одређују које цене су регулисане, а које цене су слободне, као и чл. 36 став 2. Закона о трговини (Сл. Гласник РС, бр. 53/2010 и 10/2013), тако да Продавац има законску могућност да слободно формира цене, тако да тражимо брисање става да је за промену цене је потребна писмена сагласност Купца.

Молим Вас да одговорите на нашу примедбу, и да ли су могуће промене у вашој конкурсној документацији као и померање рока предаје понуде у случају да прихватите наше примедбе

**Одговор:**

Наручилац сматра да нема основа за измену конкурсне документције јер је упоредна тржишна цена, цена која се формира на тржишту нафтних деривата Републике Србије, чију висину детерминише промена висине званичног средњег курса динара у односу на амерички долар и промена акцизне политике Републике Србије за ову врсте добра.

Наручилац у конкурсној документацији не ограничава могућност понуђачима да изврше промену цене горива, само мора да буде упознат са процентом увећења у односу на дату цену.